paragraph_text: Mitsubishi F-2 je laki japansko-američki lovački zrakoplov kojeg proizvodi Mitsubishi Heavy Industries (MHI) i Lockheed Martin. Udio proizvodnje je 60/40 u korist Japana. Uz njih u proizvodnji sudjeluje još šest američkih i japanskih tvrtki, no završno sklapanje dijelova u avion provodi MHI u Japanu. Proizvodnja je počela nedugo nakon prvog leta, već 1996. no prvi primjerci su dostavljeni tek 2000. zbog strukturalnih problema s avionima.